《送胡将军之辽左 其二》
明代·胡应麟

乍拂千金剑，仍为万里行。长缨纾北望，大纛赋东征。

钜鹿云连塞，卢龙雪照营。春风蓟城畔，猎猎动飞旌。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。